ให้การสนับสนุนกับคนที่มีอาการหลายบุคลิก ทำความเข้าใจกับโรคหลายบุคลิก จัดการกับการสับเปลี่ยนบุคลิก
ความรู้สึกผิดและบาดแผลในจิตใจมักจะทำให้คนที่มีความผิดปกติทางจิตนั้นรู้สึกว่าตัวเองแปลกแยกจากสังคม คุณสามารถช่วยคนเหล่านี้ให้มีความสัมพันธ์ที่ดีได้โดยการอยู่กับเขา คุณไม่จำเป็นต้องปรึกษาหรือพูดคุยเกี่ยวกับโรคหลายบุคลิก จริงๆ แล้วนั้น การไม่ต้องพูดถึงเรื่องอาการผิดปกติเลยจะเป็นสิ่งที่ดีกว่า การเข้าหาเขาอย่างคนปกติจะช่วยให้พวกเขารู้สึก “ปกติ”    ลองจัดทำตารางเวลาเพื่อพบกันทุกๆ สัปดาห์เพื่อให้แน่ใจว่าคุณยังคงติดต่อกับเขาอยู่อย่างสม่ำเสมอ หากิจกรรมที่คุณสามารถทำร่วมกับเขาเพื่อให้การพูดคุยนั้นมุ่งไปที่เรื่องอื่นมากกว่าเรื่องโรคหลายบุคลิก การรักษาแบบกลุ่ม (Support group) เป็นวิธีที่ดีมากที่จะหาเพื่อนที่มีประสบการณ์คล้ายๆ กัน  แนะนำให้คุณไปเข้าร่วมการรักษาแบบกลุ่มกับเขาด้วยเพื่อแสดงการสนับสนุน   โรคหลายบุคลิกนั้นเป็นโรคที่หาได้ยาก ดังนั้นการหาการรักษาแบบกลุ่มที่เฉพาะกับโรคนั้นอาจเป็นไปได้ยากในแถบชุมชนของคุณ ตามเมืองใหญ่ๆ อาจจะมีกลุ่มที่สร้างมาเฉพาะสำหรับคนที่เป็นโรคหลายบุคลิก แต่ในเมืองเล็กๆ นั้น คุณอาจจะต้องหาการรักษาแบบกลุ่มที่สร้างมาเพื่อคนที่มีอาการจิตผิดปกติโดยรวม ถ้าคุณไม่สามารถหาการรักษาแบบกลุ่มในแถบชุมชนของคุณได้ ลองพิจารณาการเข้าร่วมการรักษาแบบกลุ่มทางอินเทอร์เน็ต แสดงให้เขาเห็นว่าคุณดูแลและต้องการที่จะสนับสนุนเขาโดยการเข้าร่วมการรักษาแบบกลุ่มกับเขา ซึ่งเป็นกลุ่มที่จะคอยให้ความรู้และโอกาสให้คุณรู้สึกว่าสามารถช่วยเหลือพวกเขาได้  ส่งเสริมให้เขาเข้ารับการรักษาแบบกลุ่ม การเข้าร่วมการรักษาอาจจะช่วยให้เขาเข้าใจประสบการณ์ทางสังคมได้ดีขึ้นและอาจจะช่วยให้เอาชนะบาดแผลในจิตใจก็เป็นได้ โรคหลายบุคลิกมีลักษณะเป็นการปรากฏขึ้นของบุคลิกอื่นในจิตใจ มักจะเรียกว่าบุคลิกใหม่ (Alter) บุคลิกเหล่านี้มักมีลักษณะซับซ้อน กล่าวคือ มีลักษณะเด่น ประวัติ อุปนิสัยและพฤติกรรมเป็นของตัวเอง ยกตัวอย่างเช่น ผู้ใหญ่อาจจะมีบุคลิกใหม่ที่เป็นเด็ก คุณอาจจะสังเกตเห็นความเปลี่ยนแปลงของเสียง การเคลื่อนไหวร่างกาย นอกจากนี้ยังพบการเปลี่ยนแปลงทางทัศนคติหรือแม้แต่ความชอบส่วนบุคคล เนื่องจากการปรากฏตัวของบุคลิกใหม่ที่มีลักษณะแตกต่างจากคนเดิม คนที่เป็นโรคอาจจะสูญเสียความทรงจำหรือประสาทสัมผัสในช่วงเวลาที่บุคลิกเปลี่ยนไป พวกเขาจะไม่รู้ตัวว่ามีบุคลิกใหม่เกิดขึ้น การเปลี่ยนแปลงจากคนเดิมไปเป็นบุคลิกใหม่นั้นถูกเรียกว่า "การสับเปลี่ยนบุคลิก" หรือ "Switching"   ผู้ที่เป็นโรคหลายบุคลิกนั้นอาจจะเคยประสบกับภาวะเครียด ซึมเศร้า หรือเคยมีอาการทำร้ายตนเอง นอนไม่หลับ เสพติดยาและแอลกอฮอล์ ความรุนแรงของอาการนั้นจะแตกต่างกันไปในแต่ละบุคคล คนที่พบเจอกับอาการผิดปกติทางจิตมักจะไม่ไปหาวิธีรักษาเพราะมีบาดแผลในจิตใจเป็นส่วนเกี่ยวข้องกับการป่วยของพวกเขา  โรคหลายบุคลิกก็เกิดจากบาดแผลในจิตใจเช่นเดียวกัน อย่างไรก็ตาม โรคหลายบุคลิกยังไม่ได้รับการยอมรับในฐานะเป็นอาการผิดปกติทางจิตแม้ว่าจะอยู่ในเกณฑ์การวินิจฉัยโรคทางจิตเวชที่เรียกว่า DSM-5 (Diagnostic and Statistical Manual of Mental Disorders) ที่เป็นตัวชี้วัดการเป็นโรคทางจิตแล้วก็ตาม ดังนั้น หลีกเลี่ยงการทำให้ผู้ที่มีอาการผิดปกติรู้สึกผิดและอับอาย  เรียนรู้ถึงความยากลำบากในการจัดการกับปฏิกิริยาของผู้อื่น ซึ่งจะช่วยให้คุณเข้าใจความซับซ้อนในการใช้ชีวิตร่วมกับคนที่มีอาการผิดปกติทางจิต คนๆ นั้นเป็นเพื่อนหรือคนในครอบครัวหรือไม่ ลองถามเรื่องราวของเขาดูเพื่อแสดงให้เห็นว่าคุณห่วงเขา  หากคุณไม่รู้จักหรือสนิทกับเขา การถามคำถามเหล่านี้จะพวกเขาอาจจะรู้สึกอึดอัด ดังนั้น อย่าไปพยายามที่จะรู้เรื่องของเขาถ้าคุณยังไม่สนิทกับเขาเพียงพอ   ถามความรู้สึกทั้งช่วงก่อนและหลัง “การสับเปลี่ยนบุคลิก” เพื่อให้เข้าใจเรื่องราวในตัวเขามากยิ่งขึ้น แสดงถึงความเห็นอกเห็นใจโดยการเรียนรู้ว่า ความกลัว ความสับสน และความท้อแท้ที่เขาได้รับจากประสบการณ์นั้นๆ เป็นอย่างไร การบาดเจ็บเป็นตัวสั่งงานในกลุ่มคนที่เป็นโรคหลายบุคลิก และการแยกตัวออกนั้นมักจะเกี่ยวข้องกับอารมณ์เครียดที่รุนแรง หรือก็คือ อารมณ์เครียดเป็นตัวกระตุ้นให้เกิด “การสับเปลี่ยนบุคลิก”  ดังนั้น วิธีที่จะช่วยเหลือคนที่มีอาการหลายบุคลิกในการหลีกเลี่ยงการสับเปลี่ยนก็คือการช่วยให้พวกเขารับรู้และจัดการกับความเครียดให้ได้ ถ้าคุณพบเจอเหตุการณ์ที่กำลังจะทำให้อารมณ์ครุกครุ่น ให้กลบเกลื่อนโดยการเปลี่ยนหัวข้อสนทนาหรือขอให้เขาทำกิจกรรมที่ไม่เกี่ยวข้องกับสิ่งนั้น  ยาเสพติดและแอลกอฮอล์อาจจะเป็นตัวกระตุ้น “การสับเปลี่ยนบุคลิก” ดังนั้น อย่าแนะนำให้เขาใช้เด็ดขาด ถ้าคุณพบเจอกับบุคลิกใหม่ที่สับเปลี่ยน เขาอาจจะไม่รู้จักคุณ ถ้าเขาไม่รู้จักคุณ เขาอาจจะสับสนและหวาดกลัว ดังนั้น ช่วยให้เขารู้สึกดีขึ้นโดยการแนะนำตัวเองและอธิบายว่าคุณรู้จักเขาได้อย่างไร  ถ้าคนที่มีอาการหลายบุคลิกนั้นเป็นคู่สมรสของคุณ คุณอาจจะต้องหลีกเลี่ยงการแนะนำตัวว่าเป็นสามีหรือภรรยากับบุคลิกใหม่ ยกตัวอย่างเช่น บุคลิกใหม่ที่เป็นเด็กอาจจะตอบรับแบบสับสน และบุคลิกใหม่ที่เป็นเพศตรงข้ามจากคนเดิมอาจจะอารมณ์เสียโดยการอนุมานถึงอัตลักษณ์ทางเพศของคุณ การรักษาอาการหลายบุคลิกนั้นโดยทั่วไปจะเป็นการให้คำปรึกษาและเปลี่ยนรูปแบบการใช้ชีวิต คนที่เจอกับภาวะซึมเศร้า และ/หรือ ความวิตกอาจจะต้องรักษาโดยการสั่งยา  การรักษาจะต้องปฏิบัติตามอย่างเคร่งครัดเพื่อให้เกิดผลลัพธ์ที่ดี ดังนั้น สนับสนุนเขาให้พยายามปฏิบัติตาม   ให้กำลังใจเขาในการเข้ารับการปรึกษาด้วยการไปรับคำปรึกษาพร้อมกับเขา การเปลี่ยนแปลงรูปแบบการใช้ชีวิตนั้นก็จะมีการทานอาหารที่มีประโยชน์ การออกกำลังกายอย่างสม่ำเสมอ และการงดใช้ยาเสพติดและแอลกอฮอล์ คุณอาจจะกระตุ้นเขาให้มีความแน่วแน่ในการเปลี่ยนแปลงโดยการนำมาใช้กับตัวเอง อย่างน้อยก็ตอนที่อยู่กับคนที่เราอยากให้ทำตาม แนะนำให้ตั้งเวลาเพื่อเตือนเขาให้ทานยาตามที่สั่งไว้ ถ้าเขาไม่ยอมปฏิบัติตามหรือกำลังคิดว่าจะไม่ปฏิบัติตาม แนะนำให้เขาไปปรึกษาแพทย์เกี่ยวกับทางเลือกในการรักษาอื่นๆ
อยู่กับเขา. เข้าร่วมการรักษาแบบกลุ่ม. เป็นผู้สนับสนุน. รู้ถึงอาการของโรค. ตั้งข้อสงสัยกับการตัดสินใจของคุณ. ถามคำถาม ถ้าคุณคุ้นเคยกับเขา. ช่วยเหลือคนที่มีอาการหลายบุคลิกในการหลีกเลี่ยงตัวกระตุ้น. แนะนำตัวเอง. ส่งเสริมให้เขาปฏิบัติตามการรักษา.
https://www.wikihow.com/Act-Toward-Someone-with-Dissociative-Identity-Disorder https://www.wikihow.com/Act-Toward-Someone-with-Dissociative-Identity-Disorder https://www.wikihow.com/Act-Toward-Someone-with-Dissociative-Identity-Disorder
Supporting a Person with Dissociative Identity Disorder Understanding Dissociative Identity Disorder Managing Switching